
Lähteseisukohad Tööstuse katastriüksuse detailplaneeringu koostamiseks ja vormistamiseks
Lähteseisukohad on kehtivad 12 kuud alates nende väljastamisest 24.03.2022. a.
1. Lähteseisukohtade koostamise alus ja koostaja
Planeerimisseadus (edaspidi PlanS) § 6 punkti 12 kohaselt on planeeringu lähteseisukohad planeerimismenetluses algatamisel või pärast algatamist koostatav dokument, milles planeeringu koostamise korraldaja kirjeldab planeeringu koostamise vajadust, eesmärki ja ülesandeid, mida planeeringuga kavatsetakse lahendada, esitab planeeringu koostamise eeldatava ajakava ning annab ülevaate planeeringu koostamiseks vajalike uuringute tegemisest ja planeeringu koostamisse kaasatavatest isikutest. Samuti esitab Kastre Vallavalitsus lähteseisukohtades ka muu vajamineva info planeeringu koostamiseks ja vormistamiseks. Lähteseisukohad koostas Kastre Vallavalitsuse maaspetsialist Kati Kala.
2. Detailplaneeringu koostaja, eesmärk ja ülesanded ning muu vajalik info
AS Telver esindaja Janek Veeber  on esitanud avalduse (registreeritud 05. jaanuar 2022. a kirja nr 6-3/11 all) detailplaneeringu algatamiseks.  

Planeeringualaks on Tööstuse katastriüksus (katastritunnus 18502:004:0217, pindala on 5,6 ha ja sihtotstarve 100% tootmismaa, registrikood 574504). Ehitisregistri andmetel katastriüksustel hooneid ja rajatisi ei paikne, kuid Maainsener OÜ (registrikood 11673280) poolt septembris 2021 koostatud maa-ala geodeetilisel alusplaanil (töö nr GEO 6071) on kujutatud 5 hoonet ja puurkaev. Katastriüksusele jääb osaliselt Vooremäe maardla (registrikaardi nr 44, maardla kood MRD0000022) 4.plokk (ehitusliiva aktiivne tarbevaru). Detailplaneeringu eesmärgiks on puidu- ja liistutööstuse rajamine, taotletav hoonete suurim lubatud ehitisealune pind on 15 000 m2. Planeeritava ala pindala on 5,6 ha. 
Planeerimisseaduse § 125 lõike 2 kohaselt on detailplaneeringu koostamine nõutav üldplaneeringuga määratud detailplaneeringu koostamise kohustusega alal või juhul. Haaslava valla üldplaneeringu (seletuskirja peatükk 3.4) kohaselt on detailplaneeringu koostamine kohustuslik üldplaneeringus esitatud elamumaa, äri- ja tootmismaa ning sotsiaalmaa tähistusega maa-alade puhul. Tööstuse katastriüksus jääb üldplaneeringus tootmis- ja ärimaa maa-alale.  
Detailplaneeringu ülesanded:
· krundi hoonestusala määramine (hoonestusala minimaalne kaugus krundi piirist 4m);
· krundi ehitusõiguse määramine;
· detailplaneeringu kohustuslike hoonete ja rajatiste toimimiseks vajalike ehitiste, sealhulgas tehnovõrkude ja -rajatiste ning avalikule teele juurdepääsuteede võimaliku asukoha määramine;

· ehitise ehituslike tingimuste määramine;

· ehitise arhitektuuriliste ja kujunduslike tingimuste määramine;

· liiklus- ja parkimiskorralduse põhimõtete määramine (arvestada Transpordiameti poolt 08.03.2022 kirjaga nr 7.2-2/22/3466-2 esitatud seisukohti planeeringu koostamiseks) ;
· haljastuse ja heakorrastuse põhimõtete määramine (vähemalt 20% planeeritud tootmis- ja ärimaa krundi pindalast tuleb haljastada);

· kuja määramine;
· müra-, vibratsiooni-, saasteriski- ja insolatsioonitingimusi ning muid keskkonnatingimusi tagavate nõuete seadmine (arvestada Maa-ameti poolt 25.02.2022 kirjaga nr 6-3/22/2771-2 esitatud seisukohti ja Keskkonnaameti poolt 15.03.2022 kirjaga nr 6-5/22/3129-2 esitatud seisukohti);

servituutide seadmise ja olemasoleva või kavandatava tee avalikult kasutatavaks teeks määramise vajaduse märkimine.

Joonis 1. Väljavõte Haaslava valla üldplaneeringust

Joonis 2. Katastriüksustele ulatuvad kitsendused ja kitsendusi põhjustavad objektid (Allikas: Maa-amet)

Planeeritav ala ja kontaktvöönd
Joonis 3. Planeeritav ala (sinisega), kontaktvöönd (punasega) (Allikas: Maa-amet).
3. Koostöö ja kaasamine detailplaneeringu  koostamisel
PlanS § 127 lg 1 kohaselt koostatakse detailplaneering koostöös valitsusasutustega, kelle valitsemisalas olevaid küsimusi detailplaneering käsitleb. PlanS § 127 lg 2 kohaselt kaasatakse  detailplaneeringu koostamisse isikud, kelle õigusi võib planeering puudutada, ja isikud, kes on avaldanud soovi olla kaasatud. 
	Kooskõlastajad / koostöö tegijad
	Kaasatavad

	Päästeamet Lõuna päästekeskus
	RMK- Kastre metskond 34 - naaberkinnisasi

	Maa-amet
	Keskkonnaamet

	Transpordiamet
	

	Elektrilevi OÜ
	


Planeerija koostab kooskõlastuste ja koostöö koondtabeli, kus viidatakse kooskõlastuste asukohale detailplaneeringu materjalides (jrk nr; kooskõlastav organisatsioon / planeeritud krundi omanik; kooskõlastuse kuupäev ja number; kooskõlastaja nimi; kooskõlastuse originaali asukoht; märkused kooskõlastaja tingimuste täitmise kohta). Planeerija teeb koostööd tehnovõrkude valdajatega ning edastab kirjavahetuse ja muu dokumentatsioon (nt tehnilised tingimused) e-kirja teel Kastre Vallavalitsuse maaspetsialistile.
4. Detailplaneeringu koostamise eeldatav ajakava
Ajakava on esialgne ja sellesse võib tulla muudatusi, mis sõltuvad detailplaneeringu menetlustoimingute kestvusest. Kui detailplaneeringu avalikul väljapanekul esitatakse kirjalikult arvamusi, mida planeeringu koostamisel ei arvestata, tuleb planeering vastavalt planeerimisseaduse § 138 esitada heakskiitmiseks Rahandusministeeriumile. Pärast heakskiitmist saab detailplaneeringu kehtestada ja seetõttu pikeneb menetluse kestvus.
	Tegevus
	Toimumise eeldatav aeg

	Detailplaneeringu algatamine
	märts 2022

	Halduslepingu sõlmimine (PlanS §130)
	märts 2022

	Detailplaneeringu koostamine
	märts– mai 2022

	Detailplaneeringu kontrollimine Kastre Vallavalitsuse poolt (vastavus lähteseisukohtadele, üldplaneeringule)
	juuni 2022

	Detailplaneeringu kooskõlastamine, arvamuse avaldamine
	juuli - august 2022

	Detailplaneeringu vastuvõtmine
	september 2022

	Detailplaneeringu avaliku väljapaneku ja avaliku väljapaneku tulemuste avaliku arutelu korraldamine
	oktoober– november 2022

	Detailplaneeringu kehtestamine
	detsember 2022


5. Varem koostatud arvestamisele kuuluvad planeeringud ja muud dokumendid
· Haaslava valla üldplaneering (seletuskiri ja joonis);

· Planeerimisseadus;
· Kastre valla arengukava aastateks 2019-2026;
· Tartu maakonnaplaneering 2030+;
· Riigihalduse ministri 17.10.2019 määrus nr 50 “Planeeringu vormistamisele ja ülesehitusele esitatavad nõuded“;

· ja muud asjakohased õigusaktid.
6. Detailplaneeringu koostamiseks vajalike uuringute ja analüüside tegemine
Detailplaneeringut algatades uuringute ja analüüside tegemise vajadus puudub. Kui detailplaneeringu koostamise käigus selgub, et detailplaneeringu koostamise raames on vajalik teha täiendavaid uuringuid, analüüse, ekspertiise, vms, siis tuleb need teha vajaduse tekkimisel.
7. Detailplaneeringu esitamine vastuvõtmiseks ja avalikule väljapanekule suunamiseks, detailplaneeringu vormistamine, detailplaneeringu kehtestamine
Planeering koosneb planeerimise tulemusena valminud seletuskirjas ja joonistest. Planeering vormistada vastavalt riigihalduse ministri 17.10.2019 määrus nr 50 “Planeeringu vormistamisele ja ülesehitusele esitatavad nõuded“. Menetlusdokumentide kausta komplekteerib Kastre Vallavalitsus. 

Detailplaneeringu avalikustamine toimub vastavalt planeerimisseaduses sätestatud korrale. Detailplaneering esitatakse Kastre Vallavalitsusele ühes eksemplaris paberkandjal tehnovõrkude valdajate tingimustega ning digitaalselt riigiasustustega kooskõlastamiseks, vastuvõtmiseks ja avalikule väljapanekule suunamiseks (doc ja pdf vormingus). Detailplaneering avalikustatakse vastavalt planeerimisseadusele.

Detailplaneering esitatakse Kastre Vallavalitsusele kehtestamiseks digitaalselt ja paberkandjal. Detailplaneering kehtestatakse vastavalt planeerimisseadusele. Digitaalselt esitatakse ühes eksemplaris planeering CD-l või USB mälupulgal. CD plaat / USB mälupulk tuleb köita kahe identse paberkandja eksemplari koosseisu.

